ÁLTALÁNOS INDOKOLÁS
	Martfű Város Önkormányzatának a lakóépületek felújításához nyújtandó támogatásról szóló
…/2013.(III….) Önkormányzati rendeletéhez
A Magyarország Alaptörvénye 32. cikkének (2) bekezdése szabályozza, hogy a helyi önkormányzat feladatkörében eljárva a törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.
Martfű Város Önkormányzatának Képviselő-testülete a Ciklusprogramjában, valamint a Lakáskoncepcióban foglalt feladatok végrehajtása érdekében rendeletet alkotott a lakáshoz jutás támogatásáról.
A rendelet megalkotása óta eltelt időszak társadalmi-gazdasági folyamatai szükségessé tették az önkormányzati lakáscélú támogatás rendszerének felülvizsgálatát, mely célkitűzést a város Lakáskoncepciójában is rögzített.
A Képviselő-testület  lakáscélú támogatást az elfogadott Martfű Város Fenntartható Energetikai Akciótervében kitűzött célokkal összhangban a városban található lakásingatlanok energia megtakarítást eredményező felújítására kíván nyújtani.

RÉSZLETES INDOKOLÁS

1., 2., 3.§-hoz

E §-ok határozzák meg a rendelet célját, hatályát és az értelmező rendelkezéseket.

4. §-hoz

Meghatározza, hogy a támogatást milyen beruházási és felújítási munkák elvégzésére lehet igényelni, előtérbe helyezve a homlokzati hőszigetelést, mely az energia-megtakarításon túl, a városképi szempontok érvényesülését is szolgálja.

5. §-hoz

Ez a § határozza meg, hogy mely esetben nem nyújtható támogatás.

6. §-hoz

A támogatás mértékét, formáját tartalmazza.

7. §-hoz

A támogatás igénybevétele pályázati eljárás keretében történik, e §-ban meghatározott dokumentumok benyújtásával.

8. §-hoz

A benyújtott pályázatokat a Képviselő-testület Pénzügyi, Ügyrendi és Városfejlesztési Bizottsága értékeli, a támogatás odaítéléséről a polgármester dönt.
E § tartalmazza a támogatási szerződés megkötésének kötelezettségét, a támogatás felhasználásának határidejét.

9. §-hoz

A támogatás folyósítására, felhasználására és a támogatási cél megvalósításának ellenőrzésére vonatkozó szabályokat tartalmazza.

10. §-hoz

A támogatás visszafizetésének szabályait, a támogatás biztosítására kikötött jelzálog-jog bejegyeztetési kötelezettséget tartalmazza.
A támogatással kapcsolatos adminisztrációs feladatok elvégzésére a Martfűi Polgármesteri Hivatal Pénzügyi és Adóügyi Irodáját jeleli ki a rendelet.

11. §-hoz

A rendelet hatályba lépésével kapcsolatos rendelkezést tartalmazza.

